Vandag uit die SARIE-modekas...
JY LEES NOU Vandag uit die SARIE-modekas...
'n Blink en sjiek kombinasie. Ek is MAL oor hierdie top! En die skoene is 'n nuwe styl wat in die mode kom.
Ek is mal oor blinkers die seisoen. Vandag kombineer ek dit met 'n klassieke swart broek en prettige vlootblou hoëhakskoene.
In hierdie uitrusting word lae klere oor mekaar gedra. Dit is interessant en baie prakties as jy in Kaapstad woon waar daar soms vier seisoene in een dag is. 'n Oopgeknoopte denim-hemp is 'n lekker item om ook die vakansie oor 'n swembroek te dra.
Hierdie rok se patroon is prettig en net reg vir somer. Die "midi" lengte is 'n groot modeneiging hierdie somer en is baie gemaklik.
Vandag kombineer ons 'n klassieke swart maksiromp met 'n informele oorgroot hemp. Ek is mal oor die elegante swart romp en het besluit om dit minder formeel te maak met prettige bykomstighede.
As jy dié pragtige rok dra, wil jy net in die rondte draai. Die maksirok is vroulik en vleiend en 'n trofee-item vir die somer.
Iets meer gesofistikeerd met 'n moderne gevoel.
Dié prettige rokkie met sy bont suikerstrepe laat my weer soos 'n klein dogtertjie voel! Gaan loer gerus na die beroemde Amerikaanse ontwerper, Marc Jacobs, se Lente 2011-reeks en kyk hoe lekkergoed-strepe hóm geïnspireer het.
Hierdie klassieke aandrok kry 'n bietjie skop met die deurskynende materiaal wat 'n bietjie been wys op 'n elegante manier...
Ek is mal oor maksi-rokke! Dit is gemaklik, elegant en vleiend. Hierdie lemmetjiegroen maksi-rok kan strand toe gedra word met sandale of met hakskoene na 'n meer formele geleentheid.
Die klassieke swart nommertjie word definitief vervang met 'n wit nommertjie hierdie somer... Dra dit met selfvertoue en 'n sonbruin vel.
'n Wit T-hemp het dié taamlik formele uitrusting meer informeel gemaak. 'n Wit T-hemp van goeie gehalte is 'n moet-hê waarin jy beslis kan belê!
Vandag het ek 'n ander "look". So 'n 70's-styl wye broek saam met 'n klassieke baadjie met 'n blompatroon is 'n vars uitkyk op die somer. Dis vir enige ouderdom en vir enige geleentheid.
Ek is mal oor enige lengte romp vir die somer, maar 'n maksi bly my gunsteling. Die swart-wit-kombinasie is stylvol en klassiek.
Vandag dra ek 'n 50's-styl uitrusting. Dit is die romp wat my uitrusting maak. Dit lyk pragtig aan enige figuur, die geruite patroon is altyd 'n gunsteling en blou is baie veelsydig.
Wat dra Elsabé? T-hemp van Jo Borkett, 50's-styl rok van David West, hakskoene van Bronx, juweliersware van Anomali.
Hierdie uitrusting is vir my baie sag en vroulik. Ek is mal oor die sagte gaasdoek-materiaal van die romp en die klein handsak is presies wat 'n vrou nodig het vir 'n elegante ete saam met jou vriendinne.
Hierdie uitrusting laat my soos 'n ware dame voel. Die lang romp is vleiend, veelsydig en geen risiko vir die Kaap se Suidooster nie. Ek gaan sommer binnekort een vir my eie klerekas koop!
Dit is nog glad nie somer in die Kaap nie, so ek het besluit om iets met 'n moutjie te dra. Dit het 'n pragtige patroon en die kleur is iets nuuts. Onthou, as jy 'n swart en 'n nude hakskoen in jou kas het, kan jy enigiets daarby dra.
Ek is mal oor die materiaal van hierdie maksi-rok! Dit is baie sag en vleiend. Dit kan maklik informeel gedra word met sandale en 'n strandhoed, of 'n bietjie meer formeel soos in die foto met hakskoene en 'n belt.
Hierdie is 'n feestelike uitrusting wat 'n bietjie van my uitbring. Ek is mal oor musiekfeeste en het gedink ek sal iets prettigs bymekaar sit.
Hierdie bly 'n gunsteling-kleurkombinasie: vlootblou en kameelkleur. Dié kleure was groot treffers die afgelope winter en steeds klassiek vir die seisoene wat kom!
Deesdae is daar nie iets soos "reëls" in mode nie. Jy kan nou enige kleur en enige patroon bymekaar dra. Vandag meng ek patrone, en dit lyk fantasties. Probeer dit!
Hierdie uitrusting is definitief iets wat ek elke dag sal dra. Die kleurkombinasie en snit van die baadjie is klassiek en gemaklik. 'n Netjiese swart broek bly elke seisoen 'n wenner in enige klerekas en klassieke hakskoene kikker mos enige uitrusting op!
Hier dra ek 'n meer klassieke uitrusting met vere wat dit prettig maak. Die sagte rokkie van 100% sy pas goed by die luiperdmotief-baadjie. Dit is perfek vir die dag by die kantoor tot skemerkelkies saam met vriendinne.
Wat dra Elsabé? Halssnoer van Journey, syrok van Sack's, baadjie van Mr Price en wighakke van Luella.
Hierdie romp se patroon is asemrowend! Dit is eintlik klomp stukkies lap wat bo-op mekaar vasgewerk - die moeite en uniekheid van dié romp maak dit definitief 'n collector's item! Die Afrika-patroon-palmhandsak is ook 'n groot gunsteling, en ek dink die patrone en kleure van die romp en die palmhandsak komplimenteer mekaar lekker.
Wat 'n ongelooflike rok! Die kleur is vrolik en iets anders vir die somer. Daar is baie lap wat fantasties lyk wanneer jy beweeg. En boonop sal dit by meeste velkleure pas!
Polkakolle is prettig en kan deur oud en jonk gedra word. Belê gerus hierdie seisoen in 'n groot of klein item met kolle en moet nie huiwer om dit met strepe of 'n blommotief te kombineer nie.
Ek voel soos Audrey Hepburn in Breakfast at Tiffany's met die sjieknommertjie. Die snit is baie noupassend, maar die gedrapeerde chiffon is vleiend en kan op vele maniere gedra word. 'n Tikkie kleur in die bykomstighede maak die uitrusting modern en pret.
Ek het besluit om 'n vinnige uitrusting by mekaar te sit, met twee groot 2011 trends: gedrukte materiaal en deursigtige lap. Die twee is perfekte pasmaats.
'n Maksirok is 'n maklike look vir die somer, een besluit en jy's amper reg vir die dag: 'n gerieflikheid vir daardie laat-lê oggende as die tyd bietjie min raak om 'n kreatiewe uitrusting te beplan. Gooi dan juwele aan en besluit of dit 'n gemaklike-sandaal-dag of 'n dapper-hakskoen-dag gaan wees. Gryp jou handsak en die uitrusting is finaal. So maklik soos dit.
Dit is seker die eerste en die laaste keer wat ek so duur rok kan dra so ek moes dit net aanpas en rond speel... Ek sal die uitrusting na 'n ongelooflike spoggerige partytjie toe wil dra en ek dink die hoed gee die vroulike uitrusting net bietjie "attitude".
Vandag was ek lus om net bietjie rond te speel en te voel soos 'n prinses! Dis glad nie uitrusting vir die kantoor of die mall nie, maar prettig vir 'n "opdress"-partytjie!
Gretha sê: "Die koraal rokkie beklemtoon die figuur op 'n stylvolle maar tog prettige manier. Dit word saam met klassieke swart hakke gedra, wat die aandag weer op die bene vestig."
Gretha was vir 'n dag lank 'n intern hier by SARIE se mode-afdeling. Ons het toe sommer vir haar gevra om vir ons 2 modekas-uitrustings bymekaar te sit. Hier is die eerste een:
"Dié uitrusting is jonk en prettig en word met pragtige wighakskoene afgerond vir 'n neutrale en sagte voorkoms," sê Gretha.
'n Denim-kraaghemp van Woolworths, rooi denimbroek van Witchery, handsak van Paul's Boutique by Stuttafords, wighakskoene van Zoom, armband van Lulu Belle en sonbril van Dior.
"Ek voel asof ek uit die laat 70's spring met die uitrusting," vertel Mareth. Die kombinasie van blompatrone en strepe is prettig en die retro-neiging is nou groot nuus.
Kobaltblou is groot nuus dié somer! Hierdie rokkie is 'n veelsydige "van-werk-tot-kerk"-item. In SARIE se Desember-uitgawe wys ons pragtige items in dié kleur.
Hierdie uitrusting is lekker vir die stad. "Ek voel vrolik en jonk met dié kombinasie, en die skoene is nie so hoog die keer nie." Dieremotiewe is orals te sien – van beursies tot skoene en rokke. Onthou, enige diermotief kan op 'n trendy manier gedra word.
"Sommer net vir die lekker daarvan het ek die verehoed op my kop gesit, want dit laat my dink aan die karakter Mag Wildwood in Breakfast at Tiffany's."
Hierdie somer gaan ons nog baie helder kleure sien en een van Mareth se gunsteling-kleure vir die seisoen is grasgroen en bessierooi. Die rok het 'n klassieke snit, vleiende kleur en interessante moue.
Vandag se uitrusting het wéér 'n sterk 50's-silhoeët. Ons voorspel dat daar nog baie van dié dekade se invloede in die mode vir die volgende seisoen sal wees. Louis Vuitton se pragtige Lente/Somer 2012-reeks het juis gister (5 Oktober) ook 'n sterk 50's-gevoel gehad!
Polkakol-hemp van Rage, 50's-styl romp van Thula Sindi en hakskoene van Luella.
"Koraal is een van my gunsteling-kleure vir die somer. Dis vrolik en jy kan dit dra na enige geleentheid. Die sy-lap is ook wonderlik vir 'n warm dag, en met my blom-motief wighakke voel ek baie stylvol."
Wat dra Elsabé? Oorbelle van Lulu Belle, 'n sy-rok van Marion and Lindie en blom-motief wighakke van Rage.
"Ek is glad nie 'n groot aanhanger van 'n eenstuk nie, maar die kleur en materiaal het my oorreed om dié nommertjie aan te pas," bieg Mareth. Gee jouself lengte met só 'n uitrusting deur die hoogste hakke in jou kas te dra. Die goue bykomstighede maak die militêr-geïnspireerde uitrusting meer vroulik.
Strepe, strepe, strepe!!! Skaf dié somer ten minste één gestreepte item aan of kyk weer diep tussen jou ou klere vir vorige seisoene se gestreepte items. Strepe - dik en dun, in wit-en-kleurkombinasies - is hoogmode. Moenie bang wees om verskillende strepe saam te dra nie en onthou, hoe breër en meer kontrasterend, hoe meer fokus dit die oog op die strepe eerder as die figuur. 'n Slim patroon vir enige figuur ...
Mode-assistent, Elsabé Kühn, dra 'n gemaklike rokkie vir die somer en 'n paar kern-items daarby. Die rok kombineer twee trends: 'n gestreepte bokant en 'n blommotief aan die onderkant. Kies 'n elegante wyerand-hoed vir beskerming teen die son. Die bruin handsak is lekker groot om enigiets in te sit en wighakskoene maak jou uitrusting net soveel meer fantasties.
Wat dra Elsabé? Hoed van Jo Borkett, rok van Mango, handsak van Marion and Lindie, wighakskoene van Levi's.
"Ek het die rok gekies vir sy vleiende snit en interessante patroon. Die snit is klassiek en wys net die regte kurwes, terwyl die patroon dit 'n lekker somerrok maak," verklap Mareth van der Walt. Dra dit kantoor toe met 'n snyersbaadjie of met hoed en 'n sonbril vir skemerkelkies oor die naweek. En 'n 70's-styl-floppy-hoed is nét die ding om die voorkoms mee af te rond!
Wat dra Mareth? Noupassende rok van Jo Borkett, skoene van Luella, sonbril van Tiffany's by Tag Heuer en 'n hoed van Accessorize en halssnoer (word as armband gedra) van Lulu Belle.
Friede-Mari dra twee kern-items vir die somer: die vyftigerstyl-romp en 'n gestreepte T-hemp. Dié "uitskop-romp" is in een van die mooiste kleure van die seisoen: koraal! Die kort gestreepte T-hemp gee dit 'n moderne voorkoms.
Elsabé Kühn dink die kobaltblou-rokkie is perfek die somer! "Blou is 'n baie groot mode-neiging dié seisoen. Dra die rokkie met wighakskoene en min juweliersware in die dag of kikker dit op met dié goue halsnoere vir skemerkelkies."
Wat dra Elsabé? 'n Slooprok van Jo Borkett, wighakskoene van Levi's en al drie halssnoere is van Lulu Belle.
Mareth van der Walt kies 'n gemaklike T-hemp by dié trendy maksi-romp vol blinkertjies. "Meng formeel met informeel - dis 'n prettige voorkoms vir dag én nag. En onthou, 'n maksi-romp is eenvoudig iets wat jy in jou somerkas móét hê!